**Upute za diplomski rad**

**1. Upute za prijavu i oblikovanje diplomskog rada**  
1.1. Student odabire temu diplomskog rada i prijavljuje ga tijekom posljednje godine studija, a najkasnije do 1. lipnja iste godine . Za prijavu diplomskog  rada potrebno je  ispuniti propisani obrazac (Prilog), a svaki student slobodno odabire mentora i temu diplomskog rada.  
1.2. Mentori diplomskog rada mogu biti svi nastavnici i suradnici Medicinskog fakulteta Sveučilišta u Splitu  s doktoratom znanosti. Potencijalni mentori prijedloge tema diplomskih radova objavljuju na mrežnim stranicama katedri u sklopu kojih obavljaju nastavu.  
1.3. Izrada diplomskog  rada zasniva se na standardnim metodološkim postulatima pisanja znanstvenog rada (1,2).   
  
**2. Postupak obrane i ocjene diplomskog rada**  
2.1. Nakon izrade diplomskog rada i dobivene suglasnosti od strane mentora, student  predaje neuvezani primjerak rada u studentsku službu, koja isti prosljeđuje Povjerenstvu za diplomski rad. Nakon izvršene evaluacije diplomskog rada povjerenstvo za diplomski rad utvrđuje tročlano povjerenstvo u svrhu završne ocjene diplomskog rada te student dostavlja završnu verziju diplomskog rada u uvezanom tiskanom obliku (četiri primjerka) te u elektronskom obliku.  
2.2. Prije obrane diplomskog rada student mora položiti sve propisane ispite te predati indeks na ovjeru u studentsku službu za studij *Dentalne medicine*.  
2.3. Termin javne obrane diplomskog rada utvrđuje Povjerenstvo za diplomski ispit zajedno s prethodno određenim tročlanim povjerenstvom (jedan član je predstavnik Povjerenstva za diplomski ispit), a zakazuje se u roku od 7-30 dana nakon dostave završne verzije rada.  Obrana diplomskog rada se sastoji od studentovog usmenog izlaganja u trajanju do 15 minuta nakon čega svaki član ispitnog povjerenstva postavlja dva pitanja. Svaki član povjerenstva ocjenjuje izradu diplomskog rada (0-50 bodova), kao i javnu obranu diplomskog rada (0-50 bodova). Završna ocjena temelji se na srednjoj vrijednosti ukupnog broja bodova tročlanog povjerenstva. Predsjednik tročlanog povjerenstva ispunjava propisani zapisnik (Prilog).

2.4. Ako student objavi znanstveni članak u bazama podataka Medline, Web of Science, Scopus ili Current Contents kao prvi autor, objavljeni znanstveni rad se može priznati kao diplomski rad uz obaveznu javnu prezentaciju znanstvenog rada pred povjerenstvom koje određuje Katedra za diplomski ispit.  
  
PRILOZI:

Obrazac 1 - [Prijava teme diplomskog rada](http://neuron.mefst.hr/docs/katedre/diplomski_ispit/Obrazac1-prijava_teme_diplomskog_rada.pdf) (pdf)  
Obrazac 2 - [Postupak završne ovjere indeksa](http://neuron.mefst.hr/docs/katedre/diplomski_ispit/Obrazac2-postupak_zavrsne_ovjere_indeksa.pdf) (pdf)